Official Journal L 293 , 10/11/2001 P. 0011 - 0013



Regolament tal-kummissjoni (KE) Nru 2183/2001 tad-9 ta' Novembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 fir-rigward ta' l-għoti ta' ħlas kompensatorju għal tonn għall-industrija ta' l-ipproċessar IL-KUMMISJONI TAL- KOMUNITAJIET EWROPEJ, Wara li kkunsidrat it-Trattat li jistabbilixxi il-Komunità Ewropea, Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-suq fi prodotti tas-sajd u akwakultura [1], u b'mod partikolari l-Artikoli 27(6) migjub fih, Billi: (1) L-Artikolu 27 tar-Regolament (KE) Nru 104/2000 jipprovdi li għandha tingħata għajnuna finanzjarja lill-organizzazzjonijiet tal- produtturi jekk jinstab li l-prezzijiet ta' prodotti partikolari, matul tlett xhur skond il-kalendarji, ikunu inqas minn ammont speċifikat. (2) Għall-finijiet ta' l-applikazzjoni tas-sistema ta' għajnuna finanzjarja, il-prezz medju ta' bejgħ li ssir referenza għalih fl-Artikolu 27(1) tar-Regolament (KE) Nru 104/2000 għandu jiġi mfisser. (3) Għall-kwantitajiet li dwarhom ġie stabbilit id-dritt għall-għajnuna finanzjarja, għandhom jigu stabbiliti regoli li jirregolaw is-sottomissjoni ta' l-applikazzjonijiet għall-għajnuna finanzjarja, inklużi l-kondizzjonijiet li jirrelataw mal-provi li dwar l-oriġini Komunitarja u n-natura tal-prodotti li għandhom jingħataw. (4) Il-qafas u l-għanijiet tal-proċedura ta' kontroll għandhom jigu stabbiliti, waqt li għandu jitħalla għall-awtoritajiet ta' kontroll ta' l-Istati Membri biex jaddottaw disposizzjonijiet addattati għall-monitoragg effettiv u regolari tas-sistema introdotta. (5) Biex jiġi żgurat it-tħaddim korrett tas-sistema in kwistjoni, għandhom jigu stabbioliti ċerti regoli fir-rigward tan-notifikazzjonijiet li għandhom isiru mill-Istati Membri. (6) Ir-Regolament tal-Kummissjoni (KE) Nru 142/98 tal-21 ta' Jannar 1998 li tistabbilixxi regoli dettaljati għall-għoti ta' għajnuna finanzjarja kompensatorja għat-tonn maħsub għall-industrija ta' l-ipproċessar [2], kif emendat bir-Regolament (KE) Nru 150/2001 [3], għandu jiġi abrogat. (7) Il-Miżuri li provduti f'dan ir-Regolament huma skond l-opinjoni tal-Kumitat ta' Amministrazzjoni tal-Prodotti tas-Sajd, ADOTTAT DAN IR-REGOLAMENT: Artikolu 1 Dan ir-Regolament jipprovdi regoli dettaljati għall-għoti tal-għajnuna finanzjarja kompensatorja li ssir referenza għaliha fl-Artikolu 27 tar-Regolament (KE) Nru 104/2000. Artikolu 2 L-għoti tal-konċessjoni u l-ammont massimu tagħha għandu jiġi stabbilit permezz ta' Regolament addottat skond il-proċedura li ssir referenza għaliha fl-Artikolu 38 tar-Regolament (KE) Nru 104/2000, fejn ikun ġie aċċertat li l-kondizzjonijiet stabbiliti fl-Artikolu 27(1) ta' dak ir-Regolament ikunu gew milħuqa għat-tlett xhur skond il-kalendarju in kwistjoni. Artikolu 3 1. L-għajnuna finanzjarja għandha tingħata lill-organizzazzjonijiet produtturi, bla ħsara għall-limiti mniżżla fl-Artikolu 27(3) tar-Regolament (KE) Nru 104/2000, għall-prodotti elenkati fl-Anness III għal dak ir-Regolament, maqbuda mil-membri tagħhom u mibjugħa u mwassla lill-proċessuri stabbiliti fit-territorju tad-dwana tal-Komunità għall-ipproċessar komplet u definittiv fi prodotti koperti bl-intestatura HS 1604. 2. l-Istati Membri għandhom jivverifikaw it-totali massimi ffissati fl-Artikolu 27(3) tar-Regolament (KE) Nru 104/2000 fir-rigward ta' kull bidla li tista' sseħħ fis-sħubija ta' l-organizzazzjonijiet ta' produtturi. Huma għandhom jinfurmaw lill-Kummissjoni b'dan. Artikolu 4 Il-medja tal-prezz ta' bejgħ registrata fis-suq Komunitarju li ssir referenza għaliha fl-ewwel inciż ta' l-Artikolu 27(1) tar-Regolament (KE) Nru 104/2000 għandu jiġi stabbilit mill-Kummissjoni fuq il-bażi tal-medja tal-prezzijiet ta' kull xahar notifikati mill-Istati Membru kalkolati fuq il-bażi tal-valur tal-kwantitajiet mibjugħa u mwassla lill-industrija skond l-Artikolu 6 tar-Regolament tal-Kummissjoni (KE) Nru 80/2001 [4]. L-Istati Membri għandhom jistabbilixxu il-medja tal-prezzijiet ta' kull xahar fuq il-bażi tal-prezzijiet tal-bejgħ fl-ewwel stadju tal-bejgħ fil-Komunità matul ix-xahar ta' referenza skond il-fattura mibgħuta mill-organizzazzjonijiet tal-produtturi jew il-membri tagħhom. Il-prezz tal-bejgħ għandu jiġi stabbilit: - fil-każ ta' prodotti mibjugħa malli jitniżżlu l-art, għall-merkanzija abbord, fuq il-mollijiet, - fil-każ ta' prodotti mibjugħa wara l-ħażna mill-organizzazzjoni tal-produtturi jew il-membri tagħha, fl-imħażen. Artikolu 5 Fil-limiti tal-volumi ffissati fl-Artikolu 27(3) tar-Regolament (KE) Nru 104/2000, l-awtoritajiet kompetenti ta' l-Istat Membru konċernat għandhom jagħtu l-għajnuna finanzjarja lill-organizzazzjonijiet tal-produtturi skond l-Artikolu 27(4) ta' dak ir-Regolament. Artikolu 6 L-operazzjonijiet li għandu jingħata kont tagħhom biex jiġi stabbilit id-dritt għall-konċessjeni għandhom ikunu l-bejgħ li jkollu d-dati tal-fattura tiegħu fid-dati tat-tlett xhur relevanti u i jkun ingħta kont tiegħu biex jiġi kalkolata il-medja tal-prezz tal-bejgħ ta' kull xahar li ssir referenza għalih fl-Artikolu 2. Artikolu 7 1. Għandhom jintbagħtu applikazzjonijiet għall-ħlas tal-konċessjoni, akkumpanjati mid-dokumenti ta' sostenn riferiti fil-paragrafu 2, mill-organizzazzjoni ta' produtturi konċernata, għall-operazzjonijiet kollha li jkun ingħata kont tagħhom skond l-Artikolu 4, lill-awtoritajiet kompetenti ta' l-Istat Membru li fih tkun stabbilita l-organizzazzjoni tal-produtturi, mhux aktar tard minn 45 gurnata wara d-dħul fis-seħħ tar-Regolament provdut fl-Artikolu 1(1). 2. Id-dokumenti ta' sostenn għandhom ikunu kif ġej: (a) kopja tal-fattura tal-bejgħ tal-prodotti, li turi ta' l-anqas l-ismijiet u l-indirizz tal-bejjiegħ u tax-xerrej kif issir referneza għalihom fl-Artikolu 1(2) u, għal kull kunsinna ta' kategorija partikolari ta' prodott: - il-kwantità mibjugħa, - il-prezz tal-bejgħ li fil-fatt ikun gie riċevut, - id-data tal-kunsinna, - il-post tal-kunsinna; (b) il-prova ta' l-oriġini Komunitarja u b'hekk in-natura Komunitarja tal-prodotti; (ċ) prova tal-kunsinna tal-prodotti in kwistjoni lill-proċessur stabbilit fit-territorju tad-dwana tal-Komunita; (d) prova tal-ħlas ta' l-oġġetti bil-prezz li ssir referenza għalih fit-tieni inciż tal-punt (a); (e) dikjarazzjoni mill-proċessatur li l-kwantità mixtrija hija maħsuba għall-ipproċessar skond l-Artikolu 1(2). Artikolu 8 1. Il-prova ta' l-oriġini mill-Komunità u n-natura meħtieġa taħt l-Artikolu 7(2)(b) għandha tingħata permezz tad-dokument T2M skond l-Artikoli 325 sa 337 tar-Regolament tal-Kummissjoni (KEE) Nru 2454/93 [5]. Għal dan il-għan, l-uffiċċju tad-dwana li jkun ivvalida d-dħul tal-prodotti fit-territorju tad-dwana tal-Komunità skond l-Artikolu 334 tar-Regolament (KEE) Nru 2454/93 għandu jipprovdi lill-applikant b'kopja waħda tad-dokument T2M li jkun fiha l-kliem "KOPJA UNIKA GĦALL-GHOTJIET TA' KUMPENS". L-applikant li ismu jidher fil-kaxxa 1 tad-dokument T2M għandu jkun il-produttur li jkun qabad il-prodotti li dwarhom tkun intbagħtet l-applikazzjoni għall-konċessjoni. 2. Fejn l-awtoritajiet tad-dwana fil-port fejn il-prodotti jitniżżlu l-art ikunu neħħew il-ħtieġa tal-produzzjoni tad-dokument T2M skond it-tifsira ta' l-Artikolu 326(2) tar-Regolament (KEE) Nru 2454/93, il-prova ta' l-oriġini mill-Komunità għandha tingħata bid-dikjarazzjoni provduta fl-Artikolu 8(1) tar-Regolament tal-Kunsill (EEC) Nru 2847/93 [6] jew b'dokument debitament ittimbrat mill-awtoritajiet kompetenti ta' l-Istat Membru fejn jitniżżlu l-art li jiċċertifika t-tniżżil l-art fit-territorju tad-dwana tal-Komunità. 3. Id-dokument provdut bħala prova ta' l-oriġini tal-prodotti għandu jindika b'mod ċar l-ispeċi, il-preżentazzjoni u l-piż tal-prodotti. Fejn meħtieġ, għandu jkun supplimentat b'ċertifikat tal-piż mat-tniżżil l-art fit-territorju tad-dwana tal-Komunità maħruġ mill-awtoritajiet kompetenti ta' l-Istat Membru fejn jitniżżlu l-art. Artikolu 9 1. Il-konċessjoni għandha titħallas lill-organizzazzjoni tal-produtturi mill-Istat Membru konċernat fi żmien 75 jum minn meta jiġi riċevut il-file komplut kif issir referenza għalih fl-Artikolu 7(1), ħlief fejn tkun inbdiet inkjesta amministrattiva dwar id-dritt għall-għotja. 2. Il-konċessjoni għandha tingħadda mill-organizzazzjoni tal-produtturi lill-membri tagħha fi żmien 90 jum minn meta tirċievi l-ammont mill-Istat Membru. 3. l-Istati Membri għandhom jinnotifikaw lill-Kummissjoni kull tlett xhur skond il-kalendarju, mhux aktar tard minn xahar mit-tmiem tat-tlett xhur in kwistjoni, bil-ħlasijiet magħmula mill-organizzazzjonijiet tal-produtturi u l-perjodi li għalihom ikunu ingħataw, skond il-paragrafu 1, u l-kwantitajiet ta' kull speċje relevanti. Artikolu 10 1. l-Istati Membri konċernati għandhom iwaqqfu sistema ta' monitoragg biex jivverifikaw li l-prodotti li dwarhom tkun intalbet il-konċessjoni ikunu jikkwalifikaw għaliha u li r-regoli l-oħra relevanti tal-Komunità jkunu mħarsa. 2. Ir-regoli dettaljati li jirregolaw is-sistema ta' monitoragg għandhom jipprovdu ta' l-anqas dan li ġej: (a) disposizzjonijiet li jikkonċernaw il-verifikazzjoni ta' l-oriġini Komunitarja u n-natura Komunitarja tal-prodotti, b'mod partikolari fuq il-bażi tad-dokumenti tal-bastiment; (b) l-identifikazzjoni fir-registri tal-bejgħ ta' l-organizzazzjonijiet tal-produtturi, il-membri tagħhom jew dawk li jipprovdulhom is-servizzi ta' l-operazzjonijiet li jkun ingħata kont tagħhom taħt dawn l-arranġamenti u, għal kull kwantità in kwistjoni, ir-referenza għad-dokument T2M jew dokument li jissostitwiħ, id-data tal-bejgħ u l-kunsinna, ix-xerrej tal-prodott, il-prezz li bih tkun inbiegħet l-imsemmija kwantità u n-numru ta' referenza tal-fattura. Ir-registri tal-bejgħ għandhom għalhekk ikunu ppjanati skond hekk; (ċ) spezzjonijiet mhux avżati minn qabel fil-post ta' l-organizzazzjonijiet tal-produtturi, il-membri tagħhom jew ta' dawk li jipprovdulhom is-servizzi biex jiġi verifikat fuq il-post jekk id-data li ssir referenza għaliha fl-Artikolu 5(2) u (3) tikkorrispndix mas-sitwazzjoni reali; (d) spezzjonijiet diretti fl-istabbilimenti ta' l-ipproċessar, b'mod partikolari bil-ħsieb ta' verifika fuq il-post li l-prodotti mixtrija taħt dawn l-arranġamenti ikunu fil-fatt intbagħtu għall-ipproċessar skond l-Artikolu 1(2). 3. L-ispezzjonijiet għandhom ikunu soġġetti għal rapport dettaljat li jindika sa fejn dak li jirċievi l-konċessjoni jkun wettaq id-dmirijiet tiegħu, kif ukoll dwar in-natura u l-estensjoni tal-verifiki mwettqa. 4. l-Istati Membri għandhom jinnotifikaw lill-Kummissjoni kull tlett xhur skond il-kalendarju bl-ispezzjonijiet imwettqa u r-riżultat tagħhom. Artikolu 11 l-Istati Membri għandhom jinnotifikaw lill-Kummissjoni bil-miżuri ta' monitorjagg stabbiliti skond l-Artikolu 7 mhux aktar tard minn tlett xhur mid-data tad-dħul fis-seħħ ta' dan ir-Regolament u ta' kull tibdil f'dawk il-miżuri fi żmien tlett xhur mid-data ta' l-introduzzjoni tagħhom. Artikolu 12 Ir-Regolament (KE) Nru 142/98 qiegħed abrogat permezz ta' dan ir-Regolament. Artikolu 13 Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jkun jgħodd mill-1 ta' Jannar 2002. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-9 ta' Novembru 2001. Għall-Kummissjoni Franz Fischler Membru tal-Kummissjoni [1] ĠU L 17, tal-21.2.2000, p. 22. [2] ĠU L 17, tat-22.1.1998, p. 8. [3] ĠU L 24, tas-26.1.2001, p. 10. [4] ĠU L 13, tas-17.1.2001, p. 13. [5] ĠU L 253, tal-11.10.1993, p. 1. [6] ĠU L 261, ta' l-20.10.1993, p. 1. --------------------------------------------------